Românii pot investi în titlurile de stat TEZAUR, cu maturitãți de 1 și 3 ani, cu dobânzi anuale de 6,10% și, respectiv, 6,85%. Titlurile de stat au valoare nominală de 1 leu și sunt în forma dematerializată.
De la începutul acestui an, prin cele 3 emisiuni precedente, investitorii au cumpãrat titluri de stat Tezaur de peste 3,2 miliarde lei. În momentul de față, cel mai avantajos depozit bancar din România cu maturitate de 3 ani oferă o dobândă de 6,4%, sub oferta de obligațiuni emise de stat. Este important de menționat că dobânzile la depozite sunt impozitate cu 10%. Titlurile de stat nu sunt impozitate.
Titlurile de stat pot fi cumpărate:
- · Între 13 martie 2024 – 11 aprilie 2024 online, numai de către persoanele fizice care sunt înregistrate în SPV pentru titluri lansate prin intermediul unităților Trezoreriei Statului. Operațiunile care pot fi realizate online sunt: deschidere cont de subscriere pe numele investitorului la o unitate a Trezoreriei Statului selectată, subscriere titluri de stat TEZAUR, virament al sumelor din contul de subscriere al investitorului către un cont bancar pe numele investitorului. Pentru mai multe detalii cu privire la subscrierile online accesați Ghid Tezaur online și Tezaur online;
- · Între 13 martie 2024 – 12 aprilie 2024 de la sediul unitãților Trezoreriei Statului;
- · Între 13 martie 2024 – 11 aprilie 2024 în mediul urban și 13 martie 2024 – 10 aprilie 2024 în mediul rural, prin subunitățile poștale ale C.N. Poșta Română S.A.
Citeste si:
Sursa foto: Adriana Iacob / Shutterstock
Te-ar putea interesa și: